# 1279.

< |
12. vijek |
**13. vijek**
| 14. vijek
| >

< |
1240-e |
1250-e |
1260-e |
**1270-e**
| 1280-e
| 1290-e
| 1300-e
| >

<< |
< |
1275. |
1276. |
1277. |
1278. |
**1279..**
| 1280.
| 1281.
| 1282.
| 1283.
| >
| >>

1279.. po kalendarima
| Gregorijanski
 | 1279.. (MCCLXXIX) |
| Ab urbe condita
 | 2032.
 |
| Islamski
 | 677–678.
 |
| Iranski
 | 657–658.
 |
| Hebrejski
 | 5039–5040.
 |
| Bizantski
 | 6787–6788.
 |
| Koptski
 | 995–996.
 |
| Hindu kalendari
 |
| • *Vikram Samvat* | 1334–1335.
 |
| • *Shaka Samvat* | 1201–1202.
 |
| • *Kali Yuga* | 4380–4381.
 |
| Kineski
 |
| • Kontinualno
 | 3915–3916.
 |
| • 60 godina
 | Yin Zemlja Zec (od kineske Ng.) |
| Holocenski kalendar
 | 11279.
 |
| p • r • u |
| Podrobnije: Kalendarska era |

Godina **1279** (**MCCLXXIX**) bila je redovna godina koja počinje u nedjelju u julijanskom kalendaru (1. jan/sij.).

## Događaji

### Januar/Siječanj – Mart/Ožujak

* početkom godine - Ivajlov ustanak u Bugarskoj: dok je Ivajlo blokiran u Drastaru/Silistri od Nogajevih Mongola, vizantijska vojska se iskrcava u Varni; primljena je od plemstva u Trnovu, Ivan Asen III je proglašen za cara.
* početkom godine - Papin legat Filip III, biskup Ferma, stiže u Ugarsku.
* 16. 2. - Umro je kralj Afonso III od Portugala, nasleđuje ga sin Dinis, zvani Kralj Zemljoradnik ili Kralj Pjesnik (do 1325).

* 5. 3. - Bitka kod Aizkrauklea (Ascheradena): Traidenisovi Litvanci su porazili livonske vitezove, poginulo ih je 71, među kojima i veliki majstor Ernst von Ratzeburg.

Kublaj-kanova država 1290-tih
* 19. 3. - Mongolsko osvajanje dinastije Sung: pomorska Bitka kod Yamena na jugu Kine je definitivan poraz dinastije Sung od strane yuanskih Mongola, na čelu sa Zhang Hongfanom.
	+ Nakon sungovskih vojnika, masakriran je i dvor; prvi ministar Lu Xiufu je skočio u more sa dečakom carem Zhao Bingom, čime je okončana dinastija; mnogi zvaničnici i konkubine su učinili isto. Misli se da je admiral Zhang Shijie, na čelu nekoliko brodova, stradao u oluji nekoliko dana kasnije.
	+ Kublaj-kan je tako ovladao celom Kinom.
* mart - Epirski despot Nikifor I postaje vazal južnoitalijanskog kralja Karla Anžujskog, daje mu Butrint.

### April/Travanj – Jun/Lipanj

* proleće - Ivajlo se probio iz Silistre i opseo Trnovo.

### Jul/Srpanj – Septembar/Rujan

* 17. 7. - Ivajlo je potukao vizantijsku vojsku kod Devine, koja je dolazila u pomoć Trnovu. U avgustu je porazio još jednu vojsku.
* 29. 7. - Kublaj kan je poslao petoricu emisara u Japan - posečeni su, kao i oni iz 1275. Druga mongolska invazija Japana je preduzeta 1281.

* 5. 8. - Kastiljci nakon godinu dana napuštaju opsadu Algecirasa, nakon što su im Marinidi uništili flotu.
* 23. 6. i 5 ili 10. 8. - Ugarski sabor je na traženje papinog legata usvojio dva propisa, Kumanske zakone, kojima se od Kumana traži napuštanje nomadizma i prihvatanje hrišćanstva.
* 14. 8. - Papina bula *Exiit qui seminat* o siromaštvu franjevaca.
* avgust - Karlo Anžujski je poslao Huguesa de Sullyja kao svog vikara u Albaniju. Karlo sprema pohod na Vizantiju, ali mora se uzdržavati jer mu papa Nikola III to ne dozvoljava u interesu unije crkava.

* rujan - Papin legat je sazvao pokrajinsku sinodu u Budimu, ali kralj Ladislav naređuje da mu prelati ne budu pušteni. Kralj će otići da živi među Kumanima, po njihovom načinu, zbog čega će ga legat kazniti ekskomunikacijom.

### Oktobar/Listopad – Decembar/Prosinac

* novembar - Mamelučki sultan Al-Sa'id Baraka je početkom godine poslao Qalawuna i Baysarija na Kiličku Armeniju, hteo ih je uhapsiti po povratku, ali sam je zbačen. Qalawun će biti sultan do 1290.

* 7. 12. - Umro je poljski knez Boleslav V Stidljivi, nasleđuje ga Lešek II Crni (kneževine Kraków i Sandomierz, do 1288). Već ove zime, Poljsku napada Lav I Galički, u savezu sa Češkom, Litvanijom, Tatarima i nekim ruskim kneževinama.
* koncem godine - Petar Pakrački je slavonski ban, 31. 12. drži sabor u Rovišću.

### Kroz godinu

* Pošto je umro srpski arhiepiskop Joanikije I (povukao se 1276. sa kraljem Urošem), nasleđuje ga zetski episkop Jevstatije I (do 1286).
* Prvi put se spominje Bršadin, kao *Borsód*.
* Nikola I. Gisingovac slavonski ban 1279-81.
* Kopar je pod mletačkom vlašću (nekada je pripadao akvilejskom patrijarhu kao istarskom markgrofu).
* Umro je Radžendra III, poslednji vladar Čola Carstva na jugu Indije, koje zatim pripada Pandjama.

## Rođenja

* Luj I. Burbonski († 1341)

## Smrti

* 16. 2. - Afonso III od Portugala (\* 1210)
* 22. 7. - Philipp von Spanheim, bivši akvilejski patrijarh
* 7. 12. - Boleslav V Stidljivi, poljski knez (\* 1226)
* Joanikije I, srpski arhiepiskop

## Reference

Literatura
* Svezak prvi. Prvo doba: Vladanje knezova i kraljeva hrvatske krvi (641-1102) i Drugo doba: Vladanje kraljeva Arpadovića (1102-1301). Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)